
Parlamentul  României

Camera  Deputaţilor

Comisia pentru Industrii şi Servicii

Bucureşti 19.10.2016
                                        
Nr. 4c-3/406/2016
AVIZ

asupra proiectului de Lege privind accesul liber la conexiuni publice de internet


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Propunere legislativă privind accesul liber la conexiuni publice de internet, transmis cu adresa P.L.x. 446/2016 din data de 11 septembrie 2016, care va fi transmis Comisiei pentru tehnologia informaţiei şi comunicaţiilor, care este sesizată în fond.

Senatul, în şedinţa din data de 5 septembrie 2016, a respins propunerea legislativă.

Consiliul Legislativ, cu adresa nr. 523/26.05.2016, a avizat negativ propunerea legislativă.
Guvernul, cu adresa nr. 412/20.09.2016, nu susține adoptarea propunerii legislative.
Proiectul de Lege reglementează cadrul de funcționare și utilizare a conexiunilor și rețelelor publice de internet de pe teritoriul României și instituie obligativitatea ca autoritățile și instituțiile administrației publice locale și centrale, organizațiile cu statut de utilitate publică și instituțiile de interes public să asigure accesul gratuit la internet persoanelor.
Examinarea proiectului de Lege a avut loc în sedinţa comisiei din data de 18.10.2016.
În urma dezbaterilor, membrii comisiei au hotărât, cu unanimitate de voturi, avizarea negativă a proiectului de Lege.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiectului de Lege, este Camera Deputaţilor.

PREŞEDINTE

IULIAN IANCU
Consilier parlamentar Lucian Cumpătă

